تورکیه‌‌نین باش ناظری بینالی ییلدیریم فتح الله چی ترور تشکیلاتی (فه تو)-نون چئوریلیش جهدی ایله علاقه دار بیلدیردی کی: "عسگر پالتاری ایچری‌سین‌دکی بو قیامچی‌لار ان آغیر شکیلده ائتدیک‌لری‌نین حسابینی وئرجکلر".
باش ناظر ییلدیریم آنکارانین قیزل آی میدانیندا "فه تؤ"-نون چئوریلیش جهدینیه اعتراض ائتمک مقصدیله توپ‌لاشان وطنداش‌لارا سسلندی.
چیخیشی زامانی خالقا "سیز ایی یولون 15-ده چئوریلیش جهدینی یوخ ائدن و میلتین سسینی دونیایا چاتدیران عزیز تورک میلتی‌نین اؤلادلاریسینیز".
ییلدیرم همچنین وطنداشلارین اعدام ایستییریک سؤزلرینه مئساژی آلدیق‌لارینی بیلدیردی.
میلته بومبایلا، گوللیله، تانک‌لا، توفنگله هوجوم ائدن‌لرین تورک عسگری اولمایاجاغینی وورغولایان ییلدیریم بئله دئدی: "بون‌لار عسگر پالتاری ایچری‌سین‌دکی جنایتکارلاردیر، ترورچولاردیر و بون‌لار ائتدیکلری‌نین حسابینی ان آغیر شکیلده وئرجکلر. چئوریلیشه جهد ائدن "پارالئل" دسته‌سی‌نین آدام‌لاری ایله شرفلی تورک اوردوسونو قاریشدیرمایین. هئچ ناراحات اولمایین بون‌لار گئج- تز ائتدیک‌لری‌نین حسابینی وئره‌جک‌لر".
ییلدیریم ایی یولون 15-دن سونرا هئچ بیر شيء ین اولکی کیمی اولمایاجاغینی وورغولایا‌راق بو گونون دموکراتیا بایرامی اولدوغونو و بایرامین دویا دویا قئید اولونماسینی ایسته دی.
وطنداش‌لارا گوندوز ایشه گئتمک، آخشام دا میدان‌لاردا نؤوبه‌یه داوام ائتملری ایله علاقه دار چاغیریش ائدن ییلدیریم: "بون‌لارین کؤکونو کسه‌نه‌ده‌ک بیزه یوخو حرامدیر" دئیه بیلدیردی.
